24MOC-115

Behean sinatzen duten taldeek, Legebiltzarreko Erregelamenduan xedatuaren babesean, honako mozio hau aurkeztu dute, Osoko Bilkuran eztabaidatu eta bozkatzeko:

Zioen azalpena:

Emakumeen eta neskatoen aurkako indarkeriak isilean gorde samar egoten jarraitzen du, indarkeria erabiltzen dutenen inpunitatea eta biktimek jasaten duten estigmatizazio soziala eta lotsa ahalbidetzen dituen sistema baten ondorioz.

Oro har, indarkeria modu fisiko, sexual eta psikologikoan adierazten da.

Gaur egun emakumeen eskubideen aitorpenean aurrera egin dugun arren, une honetan eskubide horiek ukatzearen eta deuseztatzearen gorakada bat bizitzen ari gara zenbait herrialdetan.

Horregatik guztiagatik, behean sinatzen duten talde parlamentarioek honako erabaki proposamen hau aurkezten dute:

Nafarroako Parlamentuak gaitzetsi egiten ditu emakumeen giza eskubideen atzerakada eta indarkeria-egoera horiek, eta Estatuko Gobernua premiatzen du, Nazio Batuen barruan kide aktibo gisa dituen erantzukizunen barruan, honako hauek eska ditzan:

1. Talibanen gobernuaren ikerketa eta kontu-ematea Afganistanen emakumeen aurkako giza eskubideen etengabeko urraketa dela-eta.
2. Talibanengan eragina izan dezaketen neurriak hartzea afganiarren herriari kalterik egin gabe, hala nola zigor espezifikoak edo bidaia-debekuak, NBEren Segurtasun Kontseiluaren ebazpen baten bidez ezarriak modu koordinatuan eta irmoan, talibanek emakumeen eta neskatoen eskubideak urratzeari utz diezaioten.
3. Afganistanen aplikatzen diren gorputz-zigorrak salatzea eta horiek geldiarazteko neurriak aktibatzea, hala nola flagelazio publikoa, exekuzio publikoa, gorputz-atalen anputazioa, lapidazioa eta tratu txarren eta torturen beste forma batzuk, emakumeen nazioarteko zuzenbidea urratzen dutenak Afganistanen.
4. Bidezko epaiketak egiten direla zaintzea, bai eta Iranen emakumeei defentsarako duten eskubidea baliatzeko aukera emanen dieten lege-baliabideak erabiltzeko aukera bermatzea ere.
5. Afganistanen emakumeen eskubideak deuseztatzen dituen "Moraltasun Legea"ren ezarpena salatzea eta gaitzestea eta.
6. Epe laburreko eta luzeko ekimenetan, ikerketa akademikoan eta berdintasuna, ekitatea eta tolerantzia jorratzen dituzten proiektuetan oinarritutako giza eskubideen programak babestea, komunitateei zuzendutako justizia eraldatzailea eta "behetik gorako" ikuspegia erabiltzen dituztenak.
7. Nazioarteko komunitateak eta NBEk beren konpromisoa zabaldu behar dute, ohiko sareetatik harago, eta benetako lankidetza- eta komunikazio-harremana izan behar dute Afganistango giza eskubideen eta abokatutzaren defentsan konpromiso aktiboa duten emakume manifestariekin, giza eskubideen defendatzaile direnekin, eta gizarte zibilaren ordezkariekin eta GKEekin.

Iruñean, 2024ko irailaren 26an

Foru parlamentariak: Miren Itxaso Soto Díaz de Cero, Irati Jiménez Aragón, Carlos Guzmán Pérez